text: Et spor spærret: Uheld skaber kødannelse på motorvej 
  15 juni 2018 kl. 15.20
  Et solouheld på motorvejen mellem Kolding og Fredericia skaber kødannelse og forlænget rejsetid.  
  OPDATERING: Trafikken på motorvej E20 mellem Kolding og Fredericia i østlig retning er igen farbar i begge spor.
  Du skal væbne dig med tålmodighed, hvis du skal køre mod Fredericia fredag eftermiddag. Trafikken snegler sig afsted, da et spor er spærret mellem motorvejskryds Kolding og Fredericia V. 
  Kødannelsen skyldes, at en bil tidligere på eftermiddagen er kørt galt. 
  Politiet er lige nu på stedet, og man skal forvente, at der er tæt trafik.Vejdirektoratet oplyser, at der er forlænget rejsetid på op til 20 minutter.
  